《陈司直清风高节诗》
明代·吴宣

万虑消磨独此真，散为寒翠压游尘。鸾凰有道天谁管，鸿鹄无心奕自春。

帝圣敢言图象梦，臣愚端称采薇人。中肠更待从头说，怕怆清风白露神。

作者简介：江西崇仁人，字师尼，号野庵。景泰四年举人，授左都督府经历。坐劾长僚不法，逮下狱，十年始得释。改中军都督府，升镇远知府，道病卒。有《野庵文集》。